### | | | | --- | --- | | | | | --- | | **Teknik- og Miljøudvalget** 6. december 2018 Sagsnr. 710-2018-42496 Dok.nr. 710-2018-406921 Kirsten Poulsen | | 91.                 Anlægsbevilling - Byggemodning i [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Lokalplan 328, vejloven og adressebekendtgørelsen. |

###

**SAGENS INDHOLD**

Byrådet skal i denne sag tage stilling til en
anlægsbevilling på i alt 24,0 mio. kr. til arkæologiske undersøgelser og
byggemodning af anden etape af lokalplanområdet [adresse] i Hadsten.

Projektet omfatter, ud over byggemodningen af boligområdet
og arkæologiske undersøgelser af det lokalplanlagte erhvervsareal mellem
[adresse] og [adresse], desuden en forlængelse af den eksisterende
[adresse].

Teknik og Miljøudvalget skal endvidere tage stilling til at
ændre vejnavnet i den nye udstykning.

Det nye boligområde er beliggende syd for Flegebakken og
indeholder i alt 64 parcelhusgrunde.

Forundersøgelser, projektering
og anlægsarbejder for byggemodningen forventes udført i perioden januar 2019
til marts 2020.

Byggemodningen vil ske i overensstemmelse
med lokalplan nr. 328 – ”Josefine Jepsen – Boliger og erhverv syd for Hadsten”.

Teknik og Miljøudvalget godkendte 8. marts 2012 vejnavne
for hele lokalplanområdet. Vejnavnet i det kommende boligområde er Oldenbakken.
Teknik og Kultur har genvurderet vejnavnet og foreslår på den baggrund at det
ændres til Segl Ager.

**VURDERING**

Grundsalget på [adresse] (etape 1) har vist, at der er
stor interesse for de billigste og mest jævne grunde. Størstedelen af disse
grunde er solgt. Efterspørgslen efter de lidt dyrere grunde med mere skrånede
terræn har vist sig at være mere begrænset, hvilket vurderes at hænge sammen
med, at der stilles særlige krav til bebyggelsens udformning.

Teknik og Kultur vurderer, at der er behov for at igangsætte
den nye udstykning, som et supplement til de resterende grunde på [adresse].

Udbud og salg af grunde forventes iværksat i 1. kvartal
2020. En særskilt sag om prissætning og salg af grundene vil senere blive
forelagt til politisk behandling.

Vedrørende forslaget om ændring af vejnavnet kan det
oplyses, at størstedelen af de godkendte vejnavne tager udgangspunkt i
stednavne eller historiske navne inden for lokalplanområdet.

Flegebakken refererer til navnet på [adresse] mark og er
også den tyske betegnelse for en plejl, der er et gammelt landbrugsredskab.

Teknik og Kultur vurderer, at vejnavnet Segl Ager har
sammenhæng med Flegebakken, da de begge refererer til gamle landbrugsredskaber.

**ØKONOMI**

Anlægsudgifter til forundersøgelser og byggemodning udgør
overslagsmæssigt 24,0 mio. kr. fordelt som følger:

|  |  |
| --- | --- |
| **Aktivitet** | **Beløb kr.** |
| Jord- og miljøtekniske undersøgelser | 250.000 kr. |
| Arkæologi | 2.800.000 kr. |
| Opmåling og udstykning | 1.500.000 kr. |
| Detailprojektering, udbud og tilsyn | 1.000.000 kr. |
| Projektledelse | 200.000 kr. |
| Vej- og stianlæg | 7.150.000 kr. |
| Belysning | 950.000 kr. |
| Vejafvandingsbidrag | 250.000 kr. |
| Tilslutningsafgifter | 8.000.000 kr. |
| Nedrivning af eksisterende bygning | 300.000 kr. |
| Fællesarealer og beplantning | 300.000 kr. |
| Drift af området i salgsperioden | 300.000 kr. |
| Uforudsete udgifter | 1.000.000 kr. |
| **I alt** | **24.000.000 kr.** |

Der er tidligere udført arkæologiske forundersøgelser i en
del af projektområdet. Der blev i den forbindelse afdækket et område med
væsentlige fortidsminder umiddelbart syd for Flegebakken (etape 1), hvor der
skal foretages egentlige arkæologiske udgravninger, hvis arealet skal kunne
anvendes til byggegrunde. Slots- og Kulturstyrelsen har godkendt [adresse]
Museums udgravningsbudget på 1,4 mio. kr. til de arkæologiske udgravninger.

De øvrige udgifter til arkæologi dækker forundersøgelser og
yderligere forventede udgravninger i projektområdet, fordelt med 0,6 mio. kr. i
boligområdet og 0,8 mio. kr. i det planlagte erhvervsområde.

Der er i Budget 2019-22 afsat et rådighedsbeløb på i alt 20,2
mio. kr. fordelt med 5,0 mio. kr. i 2019 og 15,2 mio. kr. i 2020 til
byggemodning og udstykning af 2. etape af boligområdet i [adresse].

Merudgiften på 3,8 mio. kr. kan forklares ved at projektet
nu, ud over byggemodningen, også omfatter arkæologiske udgravninger i både
bolig- og erhvervsområdet samt indregnede uforudsete udgifter på 1,0 mio. kr.

Der er afsat en pulje til uspecificerede
byggemodningsudgifter, arkæologiske undersøgelser, vejanlæg m.v. på 5,0 mio.
kr. i 2019. Det foreslås, at merudgiften på 3,8 mio. kr. finansieres heraf.

Udgifterne til udstykning af området vil blive modsvaret af
løbende indtægter fra salg af grundene.

Ændringen af vejnavnet har ingen økonomiske konsekvenser
for Favrskov Kommune.

**INDSTILLING**

Direktøren for Teknik og Kultur indstiller til Teknik og
Miljøudvalget og Byrådet:

1.
At Teknik og Miljøudvalget godkender
vejnavnet ”Segl Ager” som vejnavn for den nye boligvej.

2.     At Byrådet
giver et tillæg til rådighedsbeløbet på 3,8 mio. kr. finansieret af puljen til uspecificerede
udgifter, arkæologi, vejanlæg m.v. i 2019.

3.
At Byrådet giver en anlægsbevilling på
23,2 mio. kr. til udstykning og byggemodning af 64 nye boliggrunde syd for
Flegebakken i Hadsten finansieret af de afsatte rådighedsbeløb i 2019 og 2020.

4.
At Byrådet giver en anlægsbevilling
til iværksættelse af arkæologiske forundersøgelser af det planlagte
erhvervsområde mellem [adresse] og [adresse] på 0,8 mio. kr.
finansieret af de afsatte rådighedsbeløb i 2019.

**BESLUTNING**

**Bilag**

|  |  |
| --- | --- |
| Kortbilag - Byggemodning i [adresse] | 710-2018-427002 |
| Rapport - Resultat af arkæologiske forundersøgelser | 710-2018-435820 |